CELEX: 62009TN0005
Language: da
Date: 2009-01-02 00:00:00
Title: Sag T-5/09: Sag anlagt den 2. januar 2009 — Lind mod Kommissionen

21.3.2009   
            
            
               DA
            
            
               Den Europæiske Unions Tidende
            
            
               C 69/45
            
         Sag anlagt den 2. januar 2009 — Lind mod Kommissionen
   (Sag T-5/09)
   (2009/C 69/99)
   Processprog: engelsk
   Parter
   
      Sagsøger: Brigit Lind (Greve, Danmark) (ved advocate I. Anderson)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionen tilpligtes at betale 50 000 EUR eller et andet efter Domstolens skøn passende beløb til sagsøgeren personligt for det chok og den sorg, som hun oplevede i forbindelse med sin brors lidelser og retsstridige dødsfald som følge af, at Kommissionen umotiveret og ulovligt har nægtet at gennemtvinge gennemførelsen af bestemmelserne i direktiv 96/29 om lægekontrol for så vidt angår de tidligere Thule-arbejdere, som blev udsat for strålingsfare i Thule.
            
         
               —
            
            
               Kommissionen tilpligtes at betale 250 000 EUR eller et andet efter Domstolens skøn passende beløb til boet efter John Erling Nochen, som sagsøgeren repræsenterer, for svie og smerte, herunder bevidstheden om afkortning af livet, i perioden fra 2006 og indtil hans død i 2008 som følge af, at Kommissionen umotiveret og ulovligt har nægtet at gennemtvinge gennemførelsen af bestemmelserne i direktiv 96/29 om lægekontrol for så vidt angår de tidligere Thule-arbejdere, som blev udsat for strålingsfare i Thule.
            
         
               —
            
            
               Kommissionen tilpligtes at betale rimelige udgifter og udlæg, som sagsøgeren har afholdt i forbindelse med den foreliggende sag.
            
         Søgsmålsgrunde og væsentligste argumenter
   I den foreliggende sag har sagsøgeren rejst krav om erstatning uden for kontraktforhold for det tab, hun hævder at have lidt som følge af broderens død, som angiveligt er forårsaget af, at Kommissionen ulovligt har nægtet at efterkomme Europa-Parlamentets beslutning [vedtaget på plenarmøde] (1) og at gennemtvinge Danmarks anvendelse af bestemmelserne i Rådets direktiv 96/29/Euratom af 13. maj 1996 om fastsættelse af grundlæggende sikkerhedsnormer til beskyttelse af befolkningens og arbejdstagernes sundhed mod de farer, som er forbundet med ioniserende stråling (2) i sagen om de arbejdstagere, herunder sagsøgerens broder, der var involveret i atomulykken i Thule, Grønland.
   
      (1)  Europa-Parlamentets betænkning om konsekvenserne for folkesundheden af flystyrtet i Thule i 1968 (andragende 720/2002) (2006/2012 (INI)).
   
      (2)  EFT L 159, s. 1.